b'\n_START_ARTICLE_\nKultura Valdivia\n_START_SECTION_\nKultura\n_START_PARAGRAPH_\nOstanke kulture je leta 1956 odkril ekvadorski arheolog Emilio Estrada na zahodni obali Ekvadorja. Ameri\xc5\xa1ka arheologa Clifford Evans in Betty Meggers sta se mu pridru\xc5\xbeila v \xc5\xa1estdesetih letih pri preu\xc4\x8devanju nahajali\xc5\xa1\xc4\x8da._NEWLINE_Prebivalci Valvidie so \xc5\xbeiveli v skupnosti, ki je gradila hi\xc5\xa1e okoli okroglega ali ovalnega trga. Kultura naj bi temeljila na enakopravnosti, prebivalstvo pa se ni selilo. \xc5\xbdiveli so od ribolova, ob\xc4\x8dasno so lovili srnjad in kmetovali. Iz arheolo\xc5\xa1kih dokazov sklepajo, da so kultivirali koruzo, fi\xc5\xbeol, bu\xc4\x8de, manioko, \xc4\x8dili papriko in bomba\xc5\xbe. Slednjega so procesirali, predli in tkali v obla\xc4\x8dila._NEWLINE_Lon\xc4\x8devina izvira iz okoli 2700 pr. n. \xc5\xa1t. Sprva je bila groba in prakti\xc4\x8dna, kasneje pa delikatna in ve\xc4\x8dja. Uporabljali so rde\xc4\x8de in sive barve, polirana rde\xc4\x8da je zna\xc4\x8dilna za obdobje. Tudi pri keramiki in obdelavi kamna se ka\xc5\xbee razvoj iz enostavnih v zahtevna dela._NEWLINE_Znane najdbe so Venere iz Valdivie, \xc5\xbeenstvene kerami\xc4\x8dne figure. Verjetno so predstavljale resni\xc4\x8dne ljudi, saj je vsaka individualna in edinstvena po pri\xc4\x8deski in drugih atributih. Izdelali so jih z zdru\xc5\xbeitvijo dveh rol gline. Roke so bila po navadi zelo kratke, usmerjene proti prsnem ko\xc5\xa1u, kjer so dr\xc5\xbeale prsi ali brado._NEWLINE_Razstava valvidijskih artefaktov je v\xc2\xa0Universidad de Especialidades Esp\xc3\xadritu Santo v Guayaquilu v Ekvadorju.\n_START_SECTION_\nVplivi na kulturo Valvidia\n_START_PARAGRAPH_\nZa kerami\xc4\x8dno fazo A so dolgo smatrali, da je bila proizvedla najstarej\xc5\xa1o lon\xc4\x8devino na obalah Ju\xc5\xbene Amerike V 60. letih prej\xc5\xa1njega stoletja je skupina raziskovalcev preu\xc4\x8devala bistven podobnosti med stilom Valdivia in starodavno kulturo D\xc5\xbeomon, ki je bila aktivna v istem obdobju na Kju\xc5\xa1uju, Japonska. Primerjali so dekoracijo in obliko ter izpostavili tehniko urezanja. Lon\xc4\x8devina D\xc5\xbeomon je imela predhodnika, slog Valvidia pa se je razvil hitro.\xc2\xa0Arheologi so predlagali, da je japonske ribi\xc4\x8de nevihta zanesla do Ekvadorja, kjer so domorodcem Valvidia predstavili lon\xc4\x8darstvo.\xc2\xa0Njihova teorija temelji na ideji difuzije stilov in tehnik._NEWLINE_Drugi arheologi se z ugotovitvami niso strinjali, saj bi tako dolga pot (15.000 km)\xc2\xa0 v kanujih trajala vsaj leto in pol.\xc2\xa0Raziskovalci so trdili, da sta se kulturi razvili neodvisno, podobnosti pa samo posledice omejitev tehnike in "naklju\xc4\x8dna kovergenca" simbolov in stilov._NEWLINE_V 70. letih so na\xc5\xa1li starej\xc5\xa1o lon\xc4\x8devino in artefakte pod prej\xc5\xa1njimi najdbami, kar je podprlo dvom. Poimenovali so jih lon\xc4\x8devina San Pedro. Starej\xc5\xa1a je od faze A in stila Valdivia.\xc2\xa0Je bolj primitivna, izvirala pa naj bi iz severne Kolumbije, kjer so na\xc5\xa1li primerljivo lon\xc4\x8devino na najdbi\xc5\xa1\xc4\x8du Puerto Hormiga. Koruza je verjetno pri\xc5\xa1la iz Srednje Amerike, kjer so jo vzgajali.\xc2\xa0Podobno lon\xc4\x8devino so na\xc5\xa1li tudi 9 km vi\xc5\xa1je po re\xc4\x8dni dolini._NEWLINE_Dodatne raziskave ve\xc4\x8d najdbi\xc5\xa1\xc4\x8d ob obali (San Pablo, Real Alto, Salango, Loma Alta) in v notranjosti (Loma Alta, Colimes, San Lorenzo del Mate) so zahtevale premislek o kulturi Valdivia. Reklasificirali so jo kot "tropsko gozdno kulturo", ki poseljuje obre\xc5\xbeja, ponovno premi\xc5\xa1ljujejo o vseh aspektih njihove kulture.'